ai4bharat/Pralekha huggingface dataset:
குடியரசுத் துணைத் தலைவர் செயலகம்
சாமானியர்களுக்கான வீடுகளை கட்டும் போது தரம் மற்றும் மலிவு விலை உறுதி செய்யப்பட வேண்டும் : குடியரசு துணைத் தலைவர் வலியுறுத்தல்
நடுத்தர வர்க்கத்தினருக்கான வீடுகளை மலிவானதாகவும், பாதுகாப்பானதாகவும், உறுதியானதாகவும் இருக்க வேண்டும் என குடியரசு துணைத் தலைவர் திரு எம். வெங்கையா நாயுடு வலியுறுத்தினார்.
அறிவியல் மற்றும் தொழில் ஆராய்ச்சி கவுன்சிலின் மத்திய கட்டிட ஆராய்ச்சி மையத்தின்  70ம் ஆண்டு விழாவை குடியரசு துணைத் தலைவர் திரு எம். வெங்கையா நாயுடு தொடங்கி வைத்தார். அப்போது அவர் கூறியதாவது:
நகரமயமாக்கல் அதிகரித்து வருவது வீடுகளின் தேவையை அதிகரித்துள்ளது. நெரிசலான பகுதியில் ஒரு குடும்பம் வசிக்கும் போது, அங்கு காற்றோட்ட வசதி, சூரிய வெளிச்சம் இருப்பதில்லை. இது அவர்களின் நலனை பாதிக்கிறது. காற்றோட்டம், சூரிய வெளிச்சம் முக்கியம் என்பதை கொரோனா தொற்று நமக்கு உணர்த்தியுள்ளது.
அதனால் கட்டிடக் கலைஞர்கள், இது போன்ற வசதிகளுடன் வீடுகளை கட்டுவதை உறுதி செய்ய வேண்டும். காற்றோட்டம், சூரிய வெளிச்சம் உள்ள கட்டிட திட்டங்களுக்கு மட்டுமே அதிகாரிகள் ஒப்புதல் அளிக்க வேண்டும்.
கட்டுமானத்தில் பசுமைப் பொருட்களை பயன்படுத்த வேண்டும். செங்கல், மரம், சிமென்ட், எஃகு மற்றும் மணல் போன்ற வழக்கமான கட்டுமான பொருட்களுக்கு எல்லாம் அதிக ஆற்றல் தேவைப்படுவதாக உள்ளது. அதனால் உள்ளூரில் கிடைக்கும் பசுமைப் பொருட்களை பயன்படுத்தி சுற்றுச்சூழலுக்கு ஏற்ற வீடுகளை கட்ட வேண்டும். மறு சுழற்சி, மறு பயன்பாட்டு பொருட்களே கட்டிட பொறியாளர்களின் மந்திரமாக இருக்க வேண்டும். மின் உற்பத்தி மையங்களின் சாம்பல் கழிவுகளால் செய்யப்படும் மாற்று பொருட்களை கட்டுமானங்களில் பயன்படுத்த வேண்டும்.
இயற்கை பேரிடர்களை தாங்கும் விதத்தில், புதிய விதிமுறைகளை கட்டுமான முறைகளில் பின்பற்ற வேண்டும்.
இவ்வாறு திரு. வெங்கயைா நாயுடு பேசினார்.
சிஎஸ்ஐஆர்-சிபிஆர்ஐ மையத்தின் சூடோ டைனமிக் ஆய்வு மையம், இமாச்சலப் பிரதேசத்தில் தற்காலிக மருத்துவமனைகள் ஆகியவற்றையும் காணொலி காட்சி மூலம் குடியரசு துணைத் தலைவர் தொடங்கி வைத்தார். இந்நிகழ்ச்சியில் மத்திய சுகாதாரத்துறை அமைச்சர் டாக்டர் ஹர்ஷ்வர்தன் உட்பட பலர் கலந்து கொண்டனர்.
----
((Visitor Counter : 93
மத்திய அமைச்சரவை
தேசிய இளைஞர் அதிகாரமளித்தல் திட்டத்தை 2017-18 முதல் 2019-2020 வரை தொடர மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தேசிய இளைஞர் அதிகாரமளித்தல் திட்டத்தை , 2017-18 முதல் 2019-2020 வரையான காலகட்டத்துக்கு நீட்டிக்க ஒப்புதல் அளிக்கப்பட்டது. இது செலவினங்களுக்கான நிதிக் குழு அளித்த பரிந்துரையின் அடிப்படையில், ரூ.1,160 கோடி செலவில் செயல்படுத்தப்படுகிறது.
சிறப்பம்சங்கள்:
12-வது ஐந்தாண்டுத் திட்ட காலத்தில், மத்திய நிதியமைச்சகம் மற்றும் நிதி ஆயோக் அமைப்பு ஆகியவற்றுடன் ஆலோசனை நடத்தப்பட்டு, தேசிய இளைஞர் அதிகாரமளித்தல் திட்டத்தின்கீழ், துணைத் திட்டங்களாக 8 திட்டங்கள் சேர்க்கப்பட்டன. இது திட்டங்களுக்கு இடையே சிறந்த இணைப்பை ஏற்படுத்த உதவியது. இதன்மூலம், அதன் செயல்பாடுகள் வலுப்பெற்று, ஏற்கனவே உள்ள வளங்களின் மூலம், சிறந்த பலன்களைப் பெற முடிந்தது. 2014-ம் ஆண்டுக்கான தேசிய இளைஞர் கொள்கையில், இளைஞர் என்ற வார்த்தைக்கு வரையறுத்தபடி, இந்தத் திட்டத்தின் பயனாளிகளாக 15 முதல் 29 வயது வரையான இளைஞர்கள் உள்ளனர். வளர்இளம் பருவத்தினருக்காக திட்டங்கள் வகுக்கப்படும்போது, அதன் வயது வரம்பு 10 முதல் 19 வயது வரை உள்ளது.
தேசிய இளைஞர் அதிகாரமளித்தல் திட்டத்தின் துணை திட்டங்களாக, கீழ்க்காணும் 8 திட்டங்கள் உள்ளன:
- நேரு இளைஞர் மைய அமைப்பு ;
- தேசிய இளையோர் படை ;
- இளையோர் மற்றும் வளர்இளம் பருவத்தினர் மேம்பாட்டுக்கான தேசிய திட்டம் ;
- சர்வதேச ஒத்துழைப்பு;
- இளையோர் விடுதிகள்;
- சாரணர் மற்றும் வழிகாட்டு அமைப்புகளுக்கான நிதியுதவி;
- தேசிய ஒழுங்குமுறை திட்டம் ; மற்றும்
- தேசிய இளம் தலைவர்கள் திட்டம்.
பின்னணி:
மத்திய இளைஞர் விவகாரங்கள் மற்றும் விளையாட்டுத் துறை அமைச்சகத்தின் திட்டமான தேசிய இளைஞர் அதிகாரமளித்தல் திட்டமானது, 12-வது ஐந்தாண்டு திட்ட காலத்திலிருந்து தொடர்ந்து வருகிறது. இளைஞர்களின் தனிஆளுமை மற்றும் தலைமைப்பண்புகளை வளர்ப்பது மற்றும் அவர்களை தேசிய கட்டமைப்பு நடவடிக்கைகளில் ஈடுபடுத்துவது என்ற நோக்கத்தின் அடிப்படையில், இந்தத் திட்டம் கொண்டுவரப்பட்டது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலை கட்டமைப்புப் பணிகள்:குறிப்பிட்ட தர அளவீடுகளுக்கு பொருத்தமான அனைத்து வகை எஃகுகளையும் பயன்படுத்த அனுமதி
தாது, பில்லெட், சிறு உருண்டை, கழிவுத் துணுக்குகளிலிருந்து உருக்கப்பட்ட எஃகு போன்று குறிப்பிட்ட தர அளவீடுகளுக்கு பொருத்தமான அனைத்து வகை எஃகுகளையும் தேசிய நெடுஞ்சாலை கட்டமைப்பு பணிக்கு பயன்படுத்த மத்திய சாலை போக்குவரத்து மற்றும் நெடுஞ்சாலைகள் அமைச்சகம் உத்தரவிட்டுள்ளது. ஒப்புதல் வழங்கப்படுவதற்கு முன்பு தேசிய தரச்சான்று அமைப்பின் அங்கீகரிக்கப்பட்ட ஆய்வகங்களில் அந்த எஃகு சோதனை செய்யப்படும். பங்குதாரர்களுடனான ஆலோசனை மற்றும் விவாதங்கள், தொழில்நுட்ப கருத்துக்களின் அடிப்படையில் முடிவு எடுக்கப்படுகிறது.
முன்னதாக, முதன்மை/ ஒருங்கிணைந்த எஃகு தயாரிப்பாளர்களால் உருவாக்கப்படும் எஃகுக்கு மட்டுமே ஒப்பந்த ஒதுக்கீடு வழங்கப்படும். எஃகு விலைகளின் உயர்வினால் தேசிய நெடுஞ்சாலையின் கட்டமைப்பு தொகை பாதிக்கப்படும் என்பதால் நெடுஞ்சாலை பணியின் தரத்தில் பாதிப்பு ஏற்படாத வகையிலான அனைத்து வழிகளையும் மீண்டும் ஆய்வு செய்யுமாறு மத்திய சாலை போக்குவரத்து மற்றும் நெடுஞ்சாலைகள அமைச்சர் திரு நிதின் கட்கரி யோசனை தெரிவித்திருந்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697907
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 183.27 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 183.27 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.22 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807083
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 215-வது நாள்: 56.57 கோடிக்கும் அதிகமானோருக்கு இது வரை தடுப்பூசிகள் செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 56.57 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 48 லட்சத்திற்கும் அதிகமான  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 25,93,571 பயனாளிகள் தங்களது முதல் டோஸ் தடுப்பூசியையும், 5,77,183 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 20,80,43,061 பேர் முதல் டோசையும், 1,72,81,211 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இதுவரை பெற்றுள்ளனர்.
தமிழ்நாட்டில் மட்டும் 11439788 பேர் முதல் டோஸ் தடுப்பூசியையும், 955984 நபர்கள் இரண்டாம் டோசையும் இதுவரை செலுத்திக் கொண்டுள்ளனர். புதுச்சேரியில் 298727 பேர் முதல் டோஸ் தடுப்பூசியையும், 7717 பேர் இரண்டாம் டோசையும் இதுவரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747180
(Visitor Counter : 168
பிரதமர் அலுவலகம்
பாரத ரத்னா டாக்டர் பாபாசாகிப் அம்பேத்கர் பிறந்த நாளில் பிரதமர் மரியாதை
பாரத ரத்னா டாக்டர் பாபாசாகிப் அம்பேத்கர் பிறந்த நாளில், அவருக்கு பிரதமர் திரு நரேந்திர மோடி மரியாதை செலுத்தினார்.
அம்பேத்கர் பிறந்தநாளில் டாக்டர் பாபாசாகிப் அம்பேத்கரை வணங்கிய பிரதமர், சுட்டுரையில் விடுத்துள்ள செய்தியில், ‘‘பின்தங்கிய பிரிவினரை, பிரதான வாழ்க்கைக்கு கொண்டு வருவதற்கான அவரது போராட்டம், அடுத்த தலைமுறைகளுக்கு முன்மாதிரியாக இருக்கும்’’ என குறிப்பிட்டுள்ளார்.
-----
(
எஃகுத்துறை அமைச்சகம்
புதிய நிதியாண்டில் ஆர்ஐஎன்எல் உத்வேகத்துடன் பயணம் – ஏப்ரல் மாதத்தில் உற்பத்தியில் சிறப்பான செயல்திறனைப் பதிவு செய்தது
பொதுத்துறை நிறுவனமான ஆர்ஐஎன்எல், ஏப்ரல் மாதத்தில் 4,19,000 டன் ஹாட் மெட்டல் உற்பத்தியுடன் சிறப்பான செயல்திறனை பதிவு செய்துள்ளது. நிறுவனம் தொடங்கியதிலிருந்து, இதுவரை ஏப்ரல் மாதத்தில் இதுவே அதிக அளவாகும். கடந்த ஆண்டு இதே மாதத்துடன் ஒப்பிடுகையில், இது 20% வளர்ச்சி ஆகும்.
2,02,000 டன் ஹாட் மெட்டல் பிளாஸ்ட் ஃபர்னஸ்-1 , 2,18,000 டன் ஹாட் மெட்டல் பிளாஸ்ட் ஃபர்னஸ்-2 , 61,000 டன் ஸ்ட்ரக்ச்சுரல் மில்  என, ஏப்ரல் மாதத்தில் அலகு வாரியாக அடையப்பட்ட சிறந்த செயல்திறன் ஆகும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்முவில் ஸ்ரீ வெங்கடேஸ்வர சுவாமி ஆலயத்தை மத்திய அமைச்சர்கள் டாக்டர் ஜிதேந்திர சிங், திரு கிஷன் ரெட்டி, ஜம்மு-காஷ்மீர் துணை நிலை ஆளுநர் திரு மனோஜ் சின்ஹா ஆகியோர் திறந்து வைத்தனர்
ஜம்முவில் முதலாவதாகவும், நாட்டில் ஆறாவதாகவும் அமைக்கப்பட்டுள்ள ஸ்ரீ வெங்கடேஸ்வர சுவாமி ஆலயத்தை மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங், மத்திய கலாச்சாரம், சுற்றுலா மற்றும் வடகிழக்குப் பிராந்திய மேம்பாட்டுத்துறை அமைச்சர் திரு கிஷன் ரெட்டி, ஜம்மு-காஷ்மீர் துணை நிலை ஆளுநர் திரு மனோஜ் சின்ஹா ஆகியோர் திறந்து வைத்தனர்.
இந்த நிகழ்ச்சியில் பேசிய டாக்டர் ஜிதேந்திர சிங், ஜம்முவில் ஸ்ரீ வெங்கடேஸ்வர சுவாமி ஆலயம் அமைக்கப்பட்டு இருப்பது இந்திய சிந்தனையின் கொண்டாட்டம் என்றும், இந்தியாவின் வேற்றுமையில் ஒற்றுமை என்பதை எடுத்துக்காட்டும் விழா என்றும் கூறினார். இந்த ஆலயம் திறக்கப்பட்டு இருப்பதன்மூலம் இந்தியாவின் சமயம் சார்ந்த சுற்றுலாவில் ஜம்மு பகுதி முதன்மையானதாக மாறும் என்று அவர் கூறினார்.
பிரதமர் நரேந்திர மோடி தலைமையில் உள்ள மத்திய அரசு, கிழக்கு முதல் மேற்கு வரை, வடக்கு முதல் தெற்கு வரை என தற்போது தேசத்தை ஒருங்கிணைக்கிறது என்று குறிப்பிட்ட டாக்டர் ஜிதேந்திர சிங், வாரணாசியில் ஏற்பாடு செய்யப்பட்ட காசி தமிழ்சங்கமும், ஜம்முவில் அமைக்கப்பட்டுள்ள ஸ்ரீ வெங்கடேஸ்வர சுவாமி ஆலயமும் இதற்கு உதாரணங்கள் என்றார்.
இந்த ஆலயம் அமைக்கப்பட்டதன் மூலம் காஷ்மீர் முதல் கன்னியாகுமரி வரை இந்தியா ஒன்று என்பதை உலகத்திற்கு மீண்டும் நிரூபிக்கப்பட்டுள்ளது என்று அமைச்சர் திரு கிஷன் ரெட்டி தமது உரையில் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1930775
AP/SMB/RS/GK
(Visitor Counter : 70
நிலக்கரி அமைச்சகம்
நிலக்கரி சுரங்கத்திலிருந்து எடுக்கப்படும் நீர் 900 கிராமங்களில் உள்ள 18 லட்சம் மக்களுக்கு பயன்படுகிறது
நிலக்கரி அமைச்சகம் வழிவகுத்தபடி, நிலக்கரி பொதுத்துறை நிறுவனங்கள், செயல்படும் சுரங்கத்திலிருந்து எடுக்கப்படும் நீரையும் செயல்படாத சுரங்கத்திலிருக்கும் நீரையும், சுற்றிபுறத்திலுள்ள 900 கிராமங்களில் வாழும் 18 லட்சம் மக்களின் குடிநீர் மற்றும் விவசாய பயன்பாட்டிற்கு ஏற்ப சேமித்து வினியோகிக்கிறது.
தற்போதைய நிதியாண்டில் நிலக்கரி பொதுத்துறை நிறுவனங்கள் 4000 கிலோ லிட்டர் சுரங்க நீரை மக்களுக்கு அளிக்க திட்டமிட்டுள்ளது. இதில் கடந்த டிசம்பர் 2022க்குள் 2788 கிலோ லிட்டர் விநியோகிக்கப்பட்டுள்ளது. குறிப்பாக குடிநீர் வசதி உள்பட பல்வேறு வீட்டு உபயோகத்திற்கு 881 கிலோ லிட்டர் பயன்படுத்தப்பட்டுள்ளது. இதனால் பழங்குடியினர் மற்றும் கிராமவாசிகள் பெரிதும் பயனடைந்துள்ளனர்.
அரசின் இத்தகைய நீர் சேமிப்பு முயற்சி ஜல் சக்தி அபியான் திட்டத்திற்கு பெருமை சேர்க்கும் வகையில் அமந்துள்ளது.
2022-23ம் நிதியாண்டில் நிலக்கரி இந்தியா நிறுவனம்  1510 ஹெக்டர் நிலத்தை பசுமையாக்கும் நடவடிக்கையில் தனது ஆண்டு இலக்கை தாண்டி, 1600 ஹெக்டர் நிலத்தை பசுமையாக்கியுள்ளது. இதன் ஒரு பகுதியாக கடந்த டிசம்பர் வரை நிலக்கரி இந்தியா நிறுவனம் 31 லட்சம் செடிகளை நட்டுள்ளது.
மத்திய அமைச்சரவை
ஆதார் மற்றும் இதர சட்டங்கள்  அவசரச் சட்ட 2019 பிரகடனத்திற்கு மத்திய அமைச்சரவை ஒப்புதல்
ஆதார் சட்டம் 2016, பண மோசடி தடுப்புச் சட்டம் 2005, மற்றும் இந்திய தந்திச் சட்டம் 1885 ஆகியவற்றின் திருத்தத்திற்கான அவசரச் சட்டப்பிரகடனத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இந்தத் திருத்தங்கள் 2019-ஆம் ஆண்டு ஜனவரி மாதம் நான்காம் தேதியன்று, மக்களவையில் நிறைவேற்றப்பட்ட மசோதாவில் உள்ளபடியே அமைந்துள்ளன.
தாக்கம்
இத்திருத்தங்கள் பொது நலனுக்கும் ஆதாரை தவறான முறையில் பயன்படுத்தப்படுவதைத் தடுப்பதற்காக இந்திய தனித்தன்மை அடையாள ஆணையத்திற்கு வலுவான வழிமுறைகளை வழங்கவும் உதவும். இத்திருத்தத்தையடுத்து நாடாளுமன்ற சட்டத்தின்படி அல்லாமல், அடையாள அங்கீகாரம் பெற ஆதார் எண்ணை ஆதாரமாகத் தர எந்த தனி நபரையும் கட்டாயப்படுத்த முடியாது.
----
(Visitor Counter : 144
பிரதமர் அலுவலகம்
வெஸ்டாஸ் நிறுவன தலைவருடன் பிரதமர் கலந்துரையாடல்
பிரதமர் திரு நரேந்திர மோடி, வெஸ்டாஸ் நிறுவன தலைவர் திரு ஹென்ரிக் ஆண்டர்சனுடன் காற்றாலை மின்சாரத்துறை தொடர்பான விஷயங்கள் குறித்து கலந்துரையாடினார்.
இதுகுறித்து ட்விட்டர் பக்கத்தில் பிரதமர் வெளியிட்டுள்ள செய்தியில், "வெஸ்டாஸ் நிறுவன தலைவர் திரு ஹென்ரிக் ஆண்டர்சனுடன் உள்ளார்ந்த கலந்துரையாடலை நிகழ்த்தினேன். காற்றாலை மின்சாரத் துறை சம்பந்தமாக பல்வேறு விஷயங்களை நாங்கள் விவாதித்தோம். புதுப்பிக்கத்தக்க எரிசக்தியை மேம்படுத்தி எதிர்கால சந்ததியினருக்கு சுத்தமான சுற்றுச்சூழல் வழங்க இந்தியா மேற்கொண்டு வரும் பல்வேறு திட்டங்களை அவருக்கு கோடிட்டுக் காட்டினேன்" என்று தெரிவித்துள்ளார்.
-----
(
மத்திய அமைச்சரவை
மையப் பட்டியலில் பிற பிற்படுத்தப்பட்ட வகுப்புகளுக்குள் துணைப் பிரிவுகள் தொடர்பாக ஆராயும் ஆணையத்தின் பதவிக்காலம் நீட்டிப்பு
மையப்பட்டியலில் பிற பிற்படுத்தப்பட்ட வகுப்புகளுக்குள் துணைப் பிரிவுகள் தொடர்பாக ஆராய்வதற்காக, அரசியல் அமைப்புச் சட்டத்தின் 340 பிரிவின்கீழ் அமைக்கப்பட்ட ஆணையத்தின் பதவிக்காலத்தை மேலும் ஆறு மாத காலத்திற்கு நீட்டிக்க பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த ஆணையத்தின் பதவிக்காலம் 31.07.2019-லிருந்து 31.01.2020 வரை நீட்டிக்கப்பட்டுள்ளது.
பிரதமர் அலுவலகம்
பிரதமரின் முதன்மைச் செயலாளர் மற்றும் தில்லி துணைநிலை ஆளுநர் ஆகியோர் ஜி20 உச்சிமாநாட்டின் முன்னேற்பாடுகளை விரிவாக ஆய்வு செய்தனர்
பிரதமரின் முதன்மைச் செயலாளர் டாக்டர் பி.கே.மிஸ்ரா மற்றும் தில்லி துணைநிலை ஆளுநர் திரு வினய் குமார் சக்சேனா ஆகியோர் வரவிருக்கும் ஜி20 உச்சிமாநாட்டிற்கான ஆயத்தப் பணிகளை ஆய்வு செய்யும் பணியை தில்லி முழுவதும் பல இடங்களில் விரிவாக மேற்கொண்டனர்.
ஜி20 உச்சிமாநாட்டிற்கான தயார்நிலை தொடர்பான ஒருங்கிணைப்புக் குழுவின் தலைவராக முதன்மைச் செயலாளர் உள்ளார். இந்த நிலையில், மறக்கமுடியாத உச்சிமாநாட்டை சிறப்பாக நடத்துவதற்காக திட்டமிட்டபடி அனைத்து விஷயங்களும் சரியாக இருப்பதை உறுதி செய்வதற்காக டாக்டர் பி.கே.மிஸ்ராவால் மறு ஆய்வு செய்யப்பட்டது. உச்சிமாநாட்டிற்கு வரும் அனைத்து நாடுகளின் தலைவர்களும் பிற சர்வதேச பிரமுகர்களும் தங்கள் பயணத்தின் போது இந்தியாவின் கலாச்சாரம் மற்றும் உலகத் தரம் வாய்ந்த அனுபவத்தைப் பெறுவதை உறுதி செய்வதற்காக இந்த ஆய்வு மேற்கொள்ளப்பட்டது.
பாரத மண்டபத்துடன், ராஜ்காட், சி ஹெக்ஸகன் - இந்தியா கேட், விமான நிலையத்தின் மூன்றாவது முனையம் மற்றும் அங்கு முக்கிய பிரமுகர்கள் ஓய்வெடுக்கும் பகுதி, ஏரோசிட்டி பகுதி, முக்கிய சாலைகளின் முக்கிய பிரிவுகள் உள்ளிட்ட சுமார் 20 இடங்களை முதன்மைச் செயலாளர் பார்வையிட்டு ஆய்வு செய்தார்.
ராஜ்காட்டின் வெளிப்புறப் பகுதிகள் மற்றும் தில்லியின் முக்கிய இடங்கள் மற்றும் ரவுண்டானாக்கள் அழகுபடுத்தப்பட்டுள்ளன. பாரத மண்டபத்தில், 'சிவன் - நடராஜர்' பிரதிஷ்டை செய்யப்பட்டுள்ளது. சுமார் 20 டன் எடை கொண்ட 27 அடி நடராஜர் சிலை வடிவமைக்கப்பட்டுள்ளது.
போக்குவரத்து நிலைமையை ஆய்வு செய்த முதன்மைச் செயலாளர், பொதுமக்களுக்கு சிரமம் ஏற்படாத வகையில் மாற்று ஏற்பாடுகள் குறித்து போதுமான தகவல்களை வழங்குமாறு நிர்வாகத்திற்கு அறிவுறுத்தினார். தில்லி விமான நிலையத்தில் குறிப்பாக விருந்தினர்களை வரவேற்பதற்கான வசதிகள் குறித்து ஆய்வு செய்யப்பட்டது.
சர்வதேச தலைவர்களின் விமானங்கள் வரும் பாலம் விமானப்படை நிலையத்தின் தொழில்நுட்பப் பகுதியையும் டாக்டர் மிஸ்ரா பார்வையிட்டார். விமானங்களை நிறுத்துவதற்கான வசதிகள், தலைவர்களின் வரவேற்பு, ஓய்வறைகள் மற்றும் பிற வசதிகள் குறித்து விமானப்படை மூத்த அதிகாரிகள் டாக்டர் மிஸ்ராவிடம் விளக்கினர். தொழில்நுட்ப விமான நிலைய பகுதியில் அவசர மருத்துவ வசதிகளும் அமைக்கப்பட்டுள்ளன.
தில்லி துணைநிலை ஆளுநரால் ஒரு பெரிய அழகுபடுத்தும் நடவடிக்கை மேற்கொள்ளப்பட்டுள்ளது. இது நகரத்தின் அதிக சூழலுக்கு வழிவகுத்துள்ளது. பயன்பாடற்ற நிலையில் இருந்த கட்டடங்கள் புனரமைக்கப்பட்டுள்ளன. துாய்மை இயக்கம் தவிர, கண்ணைக் கவரும் பல நீர் ஊற்றுகள் நிறுவப்பட்டுள்ளன. நாட்டின் பன்முகத்தன்மையைப் பறைசாற்றும் வகையில் நகரம் முழுவதும் ஏராளமான சிலைகள் மற்றும் சுவரொட்டிகள் வைக்கப்பட்டுள்ளன. இது, பயணிகள் மற்றும் பார்வையாளர்களின் கண்களுக்கு விருந்தளிக்கின்றன. ஜி20 நாடுகளின் தேசியக் கொடிகள் முக்கிய இடங்களில் காட்சிக்கு வைக்கப்பட்டுள்ளன, மேலும் ஜி20 நாடுகளின் தேசிய விலங்குகளின் சிலைகளும் நிறுவப்பட்டுள்ளன. அதிகாரிகளின் குழுக்களின் பணிகளை பிரதமரின் முதன்மைச் செயலாளர் பாராட்டினார்.
பொதுமக்களுக்கு ஏற்படும் அசௌகரியங்களைத் தவிர்க்க, பிரதமரின் முதன்மைச் செயலாளர் மற்றும் அனைத்து மூத்த அதிகாரிகளும் சிறிய ரக பேருந்தில் பயணம் செய்தனர். மாலை 5 மணி முதல் இரவு 8.30 மணி வரை இந்தப் பயணம் நடந்தது.
இந்த ஆய்வின் போது பிரதமரின் ஆலோசகர்கள் திரு அமித் கரே மற்றும் திரு தருண் கபூர் , தலைமைச் செயலாளர், காவல்துறை ஆணையர் மற்றும் பல உயர் அதிகாரிகள் உடனிருந்தனர்.
----------
ANU/AD/BR/KV
(
பிரதமர் அலுவலகம்
மேகாலயா மாநிலத்தின் 50-வது நிறுவன தினத்தில் பிரதமர் ஆற்றிய உரையின் முக்கிய அம்சங்கள்
மேகாலயாவின் 50-வது மாநில உருவாக்க தினத்தன்று மேகாலயா மக்களுக்கு வாழ்த்துக்களைத் தெரிவித்துக் கொள்கிறேன். இந்த மாநிலம் உருவாவதற்கும் வளர்ச்சி அடைவதற்கும் பங்களிப்பு செய்த அனைவருக்கும் பாராட்டுக்கள்.
3-4 தசாப்தங்கள் இடைவெளிக்குப்பின் இந்த மாநிலத்திற்கு வருகை தந்த முதலாவதாக பிரதமராக நான் இருந்தேன். இயற்கை, முன்னேற்றம், சூழல் பாதுகாப்பு மற்றும் நீடித்த தன்மை என்ற செய்தியை மேகாலயா உலகிற்கு வழங்கியுள்ளது.
நண்பர்களே, இனிய இசை மொழியால் தகவல் பரிமாற்றம் செய்யும் கிராமம், ஒவ்வொரு கிராமத்திலும் சேர்ந்திசை குழுக்கள் என்ற பாரம்பரியங்கள், கலை மற்றும் இசைத் துறைகளில் இந்த மாநிலத்தின் பங்களிப்புக்கு தலை வணங்குகிறேன். திறமைமிக்க கலைஞர்களால் மேகாலயா நிறைந்துள்ளது; ஷில்லாங் சேர்ந்திசை அமைப்பு அதனை புதிய உச்சங்களுக்குக் கொண்டுசெல்கிறது. மேகாலயாவின் அபரிமிதமான விளையாட்டுக் கலாச்சாரத்திலிருந்து நாடு புதிய நம்பிக்கையைப் பெற்றுள்ளது.
இயற்கை வேளாண் துறை இந்த மாநிலத்தில் சிறப்பாக வளர்ந்து வரக்கிறது. மேகாலயாவின் சகோதரிகள் மூங்கில் நெசவை மீட்டுருவாக்கம் செய்துள்ளனர்; அதன் கடின உழைப்பு விவசாயிகள் இயற்கை வேளாண்மையை மேகாலயாவின் அடையாளமாக்கி வலுப்படுத்துகிறார்கள்.
சிறந்த சாலைகள், ரயில் மற்றும் விமானப் போக்குவரத்துத் தொடர்புக்கு மத்திய அரசு உறுதி பூண்டுள்ளது. இந்த மாநிலத்தின் இயற்கை வேளாண் பொருட்களுக்குப் புதிய உள்நாட்டு மற்றும் உலகளாவிய சந்தையை உத்தரவாதம் செய்ய நடவடிக்கைகள் எடுக்கப்பட்டிருக்கின்றன. மத்திய அரசின் திட்டங்களை மக்களிடம் கொண்டு செல்ல மாநில அரசு அனைத்து முயற்சிகளையும் மேற்கொண்டுள்ளது. பிரதமரின் கிராம சாலை திட்டம், தேசிய வாழ்வாதார இயக்கம் போன்ற திட்டங்களால் மேகாலயா பயனடைந்துள்ளது. இப்போது ஜல் ஜீவன் இயக்கம் 33 சதவீத வீடுகளுக்குக் குழாய் மூலம் குடிநீர் இணைப்பு தந்துள்ளது. இது 2019ல் வெறும் ஒரு சதவீத வீடுகளாக இருந்தது. தடுப்பூசி கொண்டு செல்வதற்கு ட்ரோன்களைப் பயன்படுத்திய மாநிலங்களில் ஒன்றாக மேகாலயா இருக்கிறது.
மேகாலயா மக்களுக்குத் எனது தொடர்ச்சியான ஆதரவை எப்போதும் உண்டு. மேகாலயா அடைந்துள்ள சாதனைகள் பல, ஆனால் இன்னும் ஏராளமாக சாதிக்க வேண்டியுள்ளது. சுற்றுலா மற்றும் இயற்கை வேளாண் பொருட்களுக்கு அப்பால் மாநிலத்தின் புதிய துறைகளின் வளர்ச்சிக்கும் மத்திய அரசு உறுதிபூண்டிருக்கிறது. நன்றி! ஜெய் ஹிந்த்!
எரிசக்தி அமைச்சகம்
மத்திய கிழக்கு மற்றும் இதர பகுதிகளில் சாம்பலை விற்பனை செய்ய விரும்பும் நிறுவனங்களின் விண்ணப்பங்களை வரவேற்கிறது தேசிய அனல் மின் கழகம்
மத்திய எரிசக்தி அமைச்சகத்தின் கீழ் மகாரத்னா பொதுத்துறை நிறுவனமாக இயங்கும் தேசிய அனல் மின் கழகம், சாம்பலை  100% முறையாக பயன்படுத்தும் நோக்கத்தோடு, மத்திய கிழக்கு மற்றும் இதர பகுதிகளில் குறிப்பிட்ட துறைமுகங்களில் இருந்து சாம்பலை விற்பனை செய்ய விரும்பும் நிறுவனங்களின் விண்ணப்பங்களை வரவேற்றுள்ளது. கடந்த ஜூலை 1-ஆம் தேதி தொடங்கிய இதற்கான ஒப்பந்தப்புள்ளிகள், ஜூலை 25-ஆம் தேதி நிறைவடையும்.
நிலையான சாம்பல் பயன்பாடு என்பது, தேசிய அனல்மின் கழகத்தின் மிக முக்கிய விஷயமாக விளங்குவதுடன், அதனை முழுவதும் பயன்படுத்துவதற்குத் தேவையான நிலையான தீர்வுகளையும் அந்த நிறுவனம் மேற்கொண்டு வருகிறது. சாம்பல் என்பது நிலக்கரியுடன் மின் உற்பத்தியின் ஓர் உபப் பொருளாகும். தேசிய அனல்மின் கழக நிலையங்களில் உற்பத்தி செய்யப்படும் சாம்பல், சிமெண்ட், கற்காரை, கற்காரை சார்ந்த பொருட்கள், செல்லுலார் கற்காரை பொருட்கள் மற்றும் செங்கற்கள்/ பாளங்கள்/ ஓடுகளின் தயாரிப்பில் பெருவாரியாகப் பயன்படுத்தப்படுகிறது.
கட்டுமானப் பணிகளில் சாம்பல் செங்கற்களின் பயன்பாட்டை ஊக்குவிப்பதற்காக, அனல்மின் ஆலைகளை அடிப்படையாகக் கொண்ட நிலக்கரி ஆலைகளில் சாம்பல் செங்கல் உற்பத்திப் பிரிவை தேசிய அனல் மின் கழகம் உருவாக்கியுள்ளது. இந்த செங்கற்கள் ஆலைகளிலும் நகரிய கட்டுமானப் பணிகளிலும் பயன்படுத்தப்படுகிறது. தேசிய அனல்மின் கழகத்தின் சாம்பல் செங்கல் ஆலைகளில், ஆண்டுதோறும் சராசரியாக 60 மில்லியன் சாம்பல் செங்கற்கள் உற்பத்தி செய்யப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732626
சமூக நிதி மற்றும் அதிகாரமளித்தல் அமைச்சகம்
அமைச்சரவை வெளியிட்ட பொருளாதார ரீதியாக நலிந்த பிரிவினருக்கு ஒதுக்கீடு வழங்கும் திருத்த சட்டத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை, பொருளாதார ரீதியாக நலிந்த பிரிவினருக்கு ஒதுக்கீடு வழங்கும் சட்டத்தில் திருத்தம் செய்யப்பட்டது தொடர்பாக அமைச்சரவை வெளியிட்ட அறிக்கைக்கு பின்னேற்பு ஒப்புதல் அளித்துள்ளது. இந்த அலுவலக ஆணைக்கு ஜனவரி 8, 2019 அன்று மத்திய அமைச்சரவை ஒப்புதல் அளித்தது.
பலன்கள்
பொருளாதார ரீதியாக நலிந்த பிரிவினருக்கு உயர்கல்வியிலும், வேலைவாய்ப்பிலும் சமவாய்ப்பு கிடைக்கச் செய்வதை இந்த திருத்தப்பட்ட மசோதா உறுதி செய்கிறது.
நிதி அமைச்சகம்
பல்நோக்கு வளர்ச்சி வங்கிகளை வலுப்படுத்துவதற்கான ஜி20 நிபுணர் குழு
இந்தியாவின் ஜி20 தலைமைப் பொறுப்பின் கீழ் பல்நோக்கு வளர்ச்சி வங்கிகளை வலுப்படுத்துவது தொடர்பான ஜி20 நிபுணர் குழு அமைக்கப்பட்டுள்ளது.
நீடித்த வளர்ச்சி இலக்குகளுக்கான நிதி வழங்கல் திறனை பல்நோக்கு வளர்ச்சி வங்கிகள் பெறும் வகையில் 21 ஆம் நூற்றாண்டுக்கான சூழலுக்கு ஏற்ற விதத்தில் பல்நோக்கு வளர்ச்சி வங்கிகளை மேம்படுத்துவதற்கான செயல் திட்டத்தை வகுப்பது, பருவநிலை மாற்றம், சுகாதாரம் போன்ற எல்லைக்கடந்த சவால்களை உறுப்பு நாடுகள் எதிர்கொள்வதை சமாளிப்பது, பல்நோக்கு வளர்ச்சி வங்கிகளுக்கு இடையே இதர சவால்களை செயல் திறனுடன் எதிர்கொள்ளும் ஒத்துழைப்புக்கான நெறிமுறைகளை வகுப்பது ஆகியவற்றை நிபுணர் குழு முடிவு செய்யும். இந்த நிபுணர் குழுவின் இணை அமைப்பாளர்களாக ஹார்வர்டு பல்கலைக்கழகத்தின் கவுரவத் தலைவர் பேராசிரியர் லாரன்ஸ் சம்பர்ஸ், இந்தியாவின் 15-வது நிதி ஆணையத்தின் முன்னாள் தலைவரும், பொருளாதார வளர்ச்சி நிறுவனத்தின் தலைவருமான திரு.என்.கே.சிங் ஆகியோர் இருப்பார்கள்.
சிங்கப்பூர் அரசின் மூத்த அமைச்சர் திரு.தர்மன் சண்முகரத்தினம், தென்னாப்பிரிக்க தேசிய கருவூலத்தின் முன்னாள் தலைமை இயக்குனரும், ஆங்கிலோகோல்டு ஹஷாந்தி தலைவருமான திருமிகு மரியா ராமோஸ், பிரேசில் மத்திய வங்கியின் முன்னாள் ஆளுநர் திரு அர்மினியோ ஃப்ராகா, லண்டன் ஸ்கூல் ஆப் எக்னாமிக்ஸ் பேராசிரியர் நிக்கோலஸ் ஸ்டெர்ண், உலக வங்கியின் தலைமை பொருளாதார நிபுணரும், முன்னாள் மூத்த துணைத் தலைவருமான திரு ஜஸ்டின் யிஃபு லின், உலக வங்கியின் முன்னாள் துணைத் தலைவர் திருமிகு ரச்சேல் கைட், ஆப்பிரிக்காவுக்கான பொருளாதார ஆணையத்தின் முன்னாள் நிர்வாக செயலர் திருமிகு வேரா சாங்வே ஆகியோர் உறுப்பினர்களாக இருப்பார்கள்.
இந்த நிபுணர் குழு, ஜி20 இந்திய தலைமைத்துவத்துடன் தனது அறிக்கையை வரும் ஜூன் மாதம் 30-ந் தேதிக்குள் வழங்கும்.
குடியரசுத் தலைவர் செயலகம்
ராஞ்சியில் அளிக்கப்பட்ட பொதுமக்கள் வரவேற்பில் குடியரசுத்தலைவர் பங்கேற்றார்
ராஞ்சியில் உள்ள ஆளுநர் மாளிகையில் மே 25, 2023 மாலையில் ஜார்க்கண்ட் அரசால் அளிக்கப்பட்ட பொதுமக்கள் வரவேற்பில் குடியரசுத்தலைவர் திருமதி திரௌபதி முர்மு பங்கேற்றார்.
நிகழ்ச்சியில் பேசிய அவர் ஜார்க்கண்ட் மாநிலம் என்பது புதிதாக இருக்கலாம் என்றும், ஆனால் பழங்காலத்திலிருந்தே இந்தப் பகுதிக்கு தனி அடையாளம் உண்டு எனவும் தெரிவித்தார். ஜார்க்கண்ட் மாநில மக்கள், நீர், காடுகள் மற்றும் நிலத்தை மதித்து இயற்கையான வாழ்க்கைச் சூழலை ஏற்றுக் கொண்டவர்கள் என்று அவர் குறிப்பிட்டார். தற்போதைய சுற்றுச்சூழல் நெருக்கடி உள்ள காலக்கட்டத்தில் இந்த வாழ்க்கை முறை மிக முக்கியமானது என்றும் அவர் கூறினார். இம்மாநிலத்தின் 30 சதவீத பகுதி காடுகளாக உள்ளதை சுட்டிக்காட்டிய அவர், வளர்ச்சியை நோக்கி நடைபோடும் போதும், இயற்கை வளங்கள் பாதுகாக்கப்படுவதாக கூறினார். நீடித்த வளர்ச்சியை எட்ட இதுவே சரியான வழி என்று அவர் தெரிவித்தார்.
ஜார்க்கண்ட் மாநிலம் முழுவதும் இயற்கை அழகால் சூழப்பட்டுள்ளது என்று கூறிய அவர், சூழல் சுற்றுலாவை மேம்படுத்த இம்மாநிலத்தில் அதிக வாய்ப்புகள் உள்ளதாக தெரிவித்தார். இந்தத் துறையை முறையாக மேம்படுத்துவதன் மூலம் ஏராளமான இளைஞர்களுக்கு வேலைவாய்ப்பும், தொழில் வாய்ப்புகளும் கிடைக்கும் என்று அவர் குறிப்பிட்டார்.
பல நவீன தொழிற்சாலைகள், குறிப்பாக கனிமவளம் சார்ந்த தொழிற்சாலைகள் இம்மாநிலத்தில் அதிகம் நிறுவப்பட்டுள்ளதை அவர் சுட்டிக்காட்டினார். இவை நவீன வளர்ச்சிக்கு வழிவகுத்துள்ளதாக கூறிய அவர், அண்மைக் காலங்களில் இம் மாநிலத்தின் உள்கட்டமைப்பு பெரிய அளவில் மேம்படுத்தப்பட்டுள்ளது என்று தெரிவித்தார். நவீன வளர்ச்சியின் பலன்கள் சமூகத்தின் அனைத்துத் தரப்பினருக்கும் கிடைக்க வேண்டும் என்று அவர் வலியுறுத்தினார். இம்மாநிலம் வளர்ச்சியில் மேலும் முன்னணி இடத்தைப் பெற வாழ்த்துகளை தெரிவித்துக் கொள்வதாக திருமதி திரௌபதி முர்மு கூறினார்.
PIB Headquarters
அமைந்தகரை அஞ்சல் அலுவலகம் இடமாற்றம்
சென்னை அமைந்தகரை அஞ்சல் அலுவலகம், 23.01.2017  முதல், 8/4, சன்னதி தெரு, அமைந்தகரை, சென்னை – 600 029 என்ற முகவரியில் இயங்கும் என்று சென்னை வடகோட்டத்தின், முதுநிலை கோட்ட கண்காணிப்பாளர் , திரு. கி. இரவீந்திரன் தெரிவித்துள்ளார். .
அமைந்தகரை அஞ்சலகம் தற்பொழுது எண் 12, மேற்கு பார்க் ரோடு ஷெனாய் நகா், சென்னை – 600 030 என்ற முகவரியில் இயங்கி வருகிறது.